# James Serrin

James Serrin (Chicago, 1 de novembre de 1926 - Minneapolis, 23 d'agost de 2012), conegut pels seus amics i col·legues com Jim, va ser un matemàtic estatunidenc.

## Vida i obra

Tot i haver nascut a Chicago, Serrin va créixer a Evanston (Illinois), on va ser escolaritzat juntament amb el seu germà, el futur pintor, establert a Florència des dels 1960's, Ricard Serrin. Es va graduar el 1946 en enginyeria elèctrica a la Universitat Northwestern i el 1947 a la Western Michigan; a continuació, va obtenir el doctorat a la universitat d'Indiana el 1951 amb una tesi sobre teoria hidrodinàmica. El 1954 va ser nomenat professor de la universitat de Minnesota, després d'haver estat professor del MIT (1952-54) i de la universitat de Princeton (1951-52).
Va fer tota la seva carrera acadèmica a la universitat de Minnesota fins que es va retirar el 1995 excepte nombrosos compromisos com profesor visitant d'altres universitats. Va morir a Minneapolis el 2012.
Serrin va publicar més d'un centenar d'obres entre articles científics, llibres i monografies. En ells va fer aportacions fonamentals a la teoria de la superfície mínima, a la termodinàmica, a la dinàmica de fluids i a la teoria de les equacions diferencials parcials.
El 1973 va rebre el premi Birkhoff i també va ser nomenat doctor honoris causa de diferents universitats.

## Referències

* ↑ Levine i Weinbeger, 2013, p. 708.
* ↑ Pucci, 1998, p. 1-2.
* ↑ Chang, 2011, p. 437.
* ↑ Antman et al., 1989, p. 819 i ss.
* ↑ Aronson i Weinberger, 2016, p. 2.
* ↑ Peral Alonso, 2012, p. 632.

## Bibliografia

* Antman, S.S; Brezis, H.; Coleman, B.D.; Feinberg, M.; Nohel, J.A.; Ziemer, W.P. Analysis and Continuum Mechanics (en anglès). Springer, 1989. ISBN 978-3-540-50917-2.
* Aronson, Donald G.; Weinberger, Hans F. «James B. Serrin» (en anglès). Biographical Memoirs of the National Academy of Sciences, 2016, pàg. 1-21. ISSN: 0077-2933.
* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Levine, Howard; Weinbeger, Hans «Recalling James Serrin» (en anglès). Notices of the American Mathematical Society, Vol. 60, Num. 6, 2013, pàg. 700-712. ISSN: 0002-9920.
* Peral Alonso, Ireneo «En memoria de James Serrin, un gran matemático del siglo XX» (en castellà). Gaceta de la Real Sociedad Matematica Española, Vol. 15, Num. 4, 2012, pàg. 631-636. ISSN: 1138-8927.
* Pucci, Patrizia. «An Appreciation of James Serrin». A: Giuseppe Butazzo, Giovanni Paolo Galdi, Ermanno Lanconelli, Patrizia Pucci (eds.). Nonlinear Analysis and Continuum Mechanics (en anglès). Springer, 1998, p. 1-14. ISBN 978-1-4612-7455-1.

## Enllaços externs

* O'Connor, John J.; Robertson, Edmund F. «James Serrin» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Farina, Alberto; Pucci, Patrizia; Valdinoci, Enrico; Terracini, Susanna. «James SERRIN: from His legacy to the new frontiers» (en anglès). Universitat de Perusa, 2017. [Consulta: 22 agost 2023].
* «James Serrin. In Memoriam» (en anglès). College of Science and Engineering. School of Mathematics. [Consulta: 22 agost 2023].
* «James B. Serrin» (en anglès). National Academy of Sciences. [Consulta: 22 agost 2023].